Държавен вестник, бр. 57, 2010 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  57
5.2.10. Лъчезащита на пациенти: оловно-гумена 
престилка с яка и оловен еквивалент 0,25 mm 
или по-голям (или друго пособие, отслабващо 
лъчението до минимум за шията и тялото).
Минималните и максималните стойности за 
някои показатели са за пациенти в зависимост 
от размерите на изследваните части. 
6. Магнитнорезонансна образна диагностика:
6.1. Уредбите за магнитнорезонасна образна 
диагностика се монтират, тестват и пускат в 
експлоатация съгласно изискванията на произ­
водителя от лицензирани и упълномощени от 
производителя и доставчика технически лица, 
които представят съответен протокол.
6.2. В уредбите за магнитнорезонасна образна 
диагностика работят специалисти по образна 
диагностика, сертифицирани за високоспеци­
ализирана дейност и специализиращи и квали­
фициращи се под контрола на първите.
7. Уредби за интервенционална и инвазивна 
диагностика:
7.1. Уредбите за интервенционална и инвазив­
на диагностика се монтират, тестват и пускат в 
експлоатация съгласно изискванията на произ­
водителя от лицензирани и упълмномощени от 
производителя и доставчика технически лица, 
които представят съответен протокол.
7.2. С уредбите за интервенционална и ин­
вазивна диагностика работят специалисти по 
образна диагностика, сертифицирани за висо­
коспециализирана дейност със сертификат за 
инвазивна образна диагностика и интервен­
ционална рентгенология, издаден от висше 
медицинско училище, както и специализиращи 
и квалифициращи се под контрола на първите, 
съгласно т. А.ІІ.1.
8. Остеоденситометрия
Извършва се в лечебни заведения, които 
притежават DEXA, и може да се осъществява 
от лекари със следните специалности: ендокри­
нология и болести на обмяната, образна диагно­
стика, акушерство и гинекология, ортопедия и 
травматология, ревматология. Обобщено решение 
за здравословното състояние на пациента след 
извършване на изследването се прави най-малко 
от трима лекари с горепосочените специалности. 
5626
НАРЕДБА № 28
от 1 юли 2010 г.
за утвърждаване на медицински стандарт 
„Вътрешни болести“
Член единствен. (1) С тази наредба се ут­
върждава медицинският стандарт „Вътрешни 
болести“ съгласно приложението.
(2) Дейността по вътрешни болести се 
осъществява при спазване на стандарта по 
ал. 1 и се изпълнява от всички лечебни за­
ведения, в които се осъществява дейност по 
вътрешни болести.
Заключителни разпоредби
§ 1. Указания по прилагането на тази наред­
ба се дават от министъра на здравеопазването.
§ 2. Контролът по изпълнението на наред­
бата се осъществява от Изпълнителна агенция 
„Медицински одит“, регионалните центрове 
по здравеопазване и органите на управление 
на лечебните заведения. 
§ 3. Тази наредба се издава на основание 
чл. 6, ал. 1 от Закона за лечебните заведения.
Министър: А.-М. Борисова
Приложение 
към член единствен, ал. 1
МЕДИЦИНСКИ СТАНДАРТ
„ВЪТРЕШНИ БОЛЕСТИ“
Г л а в а  1
ОСНОВНА ХАРАКТЕРИСТИКА НА КЛИНИЧ­
НАТА МЕДИЦИНСКА СПЕЦИАЛНОСТ ВЪТ­
РЕШНИ БОЛЕСТИ
1. Дефиниция, основни цели и задачи на 
клиничната медицинска специалност вътрешни 
болести
1.1. Вътрешните болести са най-широката 
клинична специалност, която е свързана с почти 
всички останали специалности в медицината. 
Това е научно-клинична дисциплина със спе­
цифична многокомпонентност и методология, 
която се практикува в лечебни заведения за 
болнична и извънболнична помощ. Вътрешните 
болести обхващат разпознаването, клиничното 
изясняване (диагностициране), консервативното, 
интернистично-интервенционалното и спешното 
медицинско лечение, както и рехабилитацията и 
профилактиката на заболяванията на дихател­
ните органи, на сърцето и кръвообращението, 
на храносмилателните органи, на бъбреците 
и отвеждащите пикочни пътища, на кръвта и 
кръвотворните органи и на лимфната система, 
на обмяната на веществата и на жлезите с 
вътрешна секреция, на вътрешните алергични 
и имунологични заболявания, на вътрешните 
заболявания на опорно-двигателния апарат и на 
заболяванията, типични за напредналата възраст.
1.2. Чрез специализацията по вътрешни бо­
лести се придобиват необходимите теоретични 
знания и практически умения, позволяващи на 
лекаря с призната специалност по вътрешни 
болести да упражнява висококвалифицирана ди­
агностична и терапевтична дейност по вътрешни 
болести в лечебните заведения за извънболнична 
и болнична помощ. 
1.3. Настоящият стандарт се отнася за осъ­
ществяване на лечебно-диагностична дейност 
по вътрешни болести по отношение на лица над 
18-годишна възраст.
1.4. За лица под 18-годишна възраст дейността 
се определя съобразно условията, посочени в 
медицински стандарт „Педиатрия“.